open-index/open-wikipedia-markdown huggingface dataset:
დიდყვავილა მაგნოლია

**დიდყვავილა მაგნოლია** () — მარადმწვანე, 30 მეტრი სიმაღლის ხეა, მძლავრი, ფართო პირამიდული ვარჯით. აქვს დიდი, თეთრი, სურნელოვანი ყვავილები.  ნაყოფი გირჩისებრ ნაყოფედშია მოთავსებული. მოყვითალო ალისფერი თესლი ჩამოეკიდება ბუდიდან წვრილი ძაფებით. ხეზე ყვავილები ერთბაშად არ იშლება, არამედ თანდათან — მაისიდან დაწყებული შუა ოქტომბრამდე, ამიტომ ვარჯში ერთდროულად მხოლოდ რამდენიმე გაშლილი ყვავილი შეინიშნება.

სამშობლო: ჩრდილოეთ ამერიკა.

ხასიათდება სინათლისა და ტენისადმი საშუალო მოთხოვნილებით, ნიადაგს კი დიდ მოთხოვნოლებას უყენებს. აქვს მძლავრი ფესვთა სისტემა, რის გამოც ქარგამძლე ჯიშია. მერქანი რბილი, მსუბუქი და ელასტიურია, კარგია ფირფიცრების დასამზადებლა, ფოთოლი შეიცავს რუტანს, რომელსაც დიდი გამოყენება აქვს მედიცინაში. მრავლდება ფესვით, კალმით, მყნობით, ძირკვის ამონაყრით.

## გალერეა 

სურათი:2007 06 29 magnolia25.jpg|
სურათი:2007 06 29 magnolia40.jpg|
სურათი:Magnolia grandiflora1.jpg|

## რესურსები ინტერნეტში
* დიდყვავილა მაგნოლია

## ლიტერატურა
* მამაცაშვილი თ., ,,სამკურნალო მცენარეთა ენციკლობედია'', გამომცემლობა პალიტრა L,2022 წ., ISBN 978-9941-35-219-5 (ყველა ტომისთვის), ISBN 978-9941-35-263-8 (ტომი 2)

კატეგორია:მაგნოლიასებრნი
გერტრუდ პეჩი

**გერტრუდ პეჩი** (; დ. 22 იანვარი, 1910, აინბეკი, ჰანოვერის პროვინცია — გ. 1994, იენა) — გერმანელი ეთნოლოგი და ფილოლოგი, ქართველოლოგი.

დაამთავრა ქალთა ლიცეუმი. 1929 წელს მიუნსტერის უნივერსიტეტში სწავლობდა აღმოსავლურ ენებს. 1937 წელს დაიცვა დისერტაცია ძველი ქართული ზმნის შესახებ. მოღვაწეობდა ბერლინის და იენის უნივერსიტეტებში. პეჩი ავტორია გამოკვლევებისა ძველი ქართული ზმნის სტრუქტურის, ქართული ნასესხებ ფუძეთა და სიტყვის აღნაგობის შესახებ, იკვლევდა ქართული ლიტერატურის, კერძოდ რუსთველოლოგიის საკითხებს. ქართულიდან გერმანულზე თარგმნა „ქართლის ცხოვრება“, კონსტანტინე გამსახურდიას „დიდოსტატის მარჯვენა“ და სხვა.

## ლიტერატურა
## რესურსები ინტერნეტში
* გერტრუდ პეჩი — გერმანიის ეროვნული ბიბლიოთეკა
* 

## სქოლიო
კატეგორია:გერმანელი ფილოლოგები
კატეგორია:გერმანელი ქართველოლოგები
იტალიური ფიჭვი

**იტალიური ფიჭვი** () — მარადმწვანე 20-30 სიმაღლის ხე ფიჭვისებრთა ოჯახისა. დამახასიათებელია ქოლგისებრი ვარჯი. იტალიური ფიჭვი სამშობლოა ხმელთაშუაზღვის ოლქი — პორტუგალიიდან მცირე აზიამდე. ადის ზღვის დონიდან 1000 მეტრ სიმაღლემდე.

გვხვდება დასავლეთ საქართველოში, მათ შორის აფხაზეთში. ახალგაზრდობაში ხასიათდება სწრაფი ზრდით, შემდეგ ზრდა ნელდება. სინათლის მოყვარულია, გამოირჩევა გვალვაგამძლეობით, თბილი ზღვის ჯიშად ითვლება, მაგრამ იტანს (წიწვების მცირე დაზიანებით) ხანმოკლე ყინვას — 18 გრადუსამდე. ნიადაგისადმი დაუდევარია — ეგუება მწირ ნიადაგებს, იზრდება კლდეებსა და ზღვისპირა ქვიშნარებზეც.

## სქოლიო
კატეგორია:ფიჭვი
Electronic Sound

***Electronic Sound*** — ინგლისელი მუსიკოს ჯორჯ ჰარისონის მეორე სტუდიური ალბომი. ალბომი გამოვიდა 1969 წლის 9 მაისს ლეიბლზე Zapple Records. იგი მოხვდა დიდი ბრიტანეთის ჩარტებში. აშშ-ს ჩარტში კი #191-ე ადგილი დაიკავა. დისკში შესულია ორი ხანგრძლივი კომპოზიცია. ორივე კომპოზიცია სრულდება მუგის სინთეზატორზე.

სიმღერის „No Time or Space“ ნაწყვეტები გამოიყენება ჰარისონის სხვა კომპოზიციაში, „I Remember Jeep“, ალბომიდან *All Things Must Pass* (1970).

ალბომის გარეკანის ავტორია ჰარისონი, რომელმაც დახატა ეს უცნაური კოლაჟი. შიდა გარეკანზე ალბომის შესახებ მითითებული იყო მინიმალური ინფორმაცია და ართურ ვაქსის ციტირება - „ირგვლივ უამრავი ადამიანია, რომელიც ხმაურობს; აი კიდევ რამდენიმე.“

ექსპერიმენტული და არაკომერციული ხასიათის გამო, *Electronic Sound* ინგლისში წარუმატებელი აღმოჩნდა. აშშ-ში მან ოდნავ შეაღწია ბილბორდის ჩარტში. მისი მაქსიმალური ადგილი ამ რეიტინგში იყო #191.

მუსიკოსმა ბერნი კრაუსემ ჰარისონს სასამართლოში უჩივლა, იმ მიზეზით, რომ, როგორც თავად ამტკიცებდა, მეორე მხარეზე გამოყენებული მუგის სინთეზატორის პარტიები იყო მისი შესრულების ჩანაწერი. კრაუსეს სახელი სინამდვილეში გამოტანილი იქნა გარეკანზე, მაგრამ უფრო ბნელ ფერებში, რამაც, ეტყობა, არ მიიქცია კრაუსეს ყურადღება.

1996 წელს პირველად გამოვიდა ალბომის ახალი გამოცემა.

## სიმღერების სია 
### მხარე 1 
* „Under the Mersey Wall“ – 18:43

### მხარე 2 
* „No Time or Space“ – 25:06

## რესურსები ინტერნეტში
*

## სქოლიო
კატეგორია:1969 წლის ალბომები
კატეგორია:ჯორჯ ჰარისონის ალბომები
კატეგორია:EMI Records-ის ალბომები
კატეგორია:Apple Records-ის ალბომები
რუთ დრეიფუსი

**რუთ დრეიფუსი** (დ. 9 იანვარი, 1940,  სანქტ-გალენი, შვეიცარია) — შვეიცარიელი პოლიტიკოსი. შვეიცარიის ფედერალური საბჭოს წევრი 1993-2000 წწ. შვეიცარიის ფედერალური პრეზიდენტი 1999 წელს.

## ბიოგრაფია 
დაიბადა 1940 წლის 9 იანვარს სანქტ-გალენში. იგი წარმოშობით ებრაელია და არის მსოფლიოში მეორე ებრაელი ქალბატონი ჯანეტ ჯაგანის შემდეგ, რომელმაც დაიკავა პრეზიდენტის თანამდებობა. მისი ოჯახი,  მის დაბადებამდე 1942 წელს ბერნში, ხოლო 1945 წლიდან ჟენევაში გადავიდა საცხოვრებლად,  სადაც რუთ დრეიფუსმა მიიღო საშუალო განათლება.

## კარიერა 
1958 წელს მიიღო სავაჭრო საქმის დიპლომი, რის შემდეგაც 6 წლის მანძილზე ეწეოდა ჟურნალისტურ საქმიანობას. 1965–1968 წლებში იყო ჟენევის უნივერსიტეტის ფსიქო-სოციალური ცენტრის ასისტენტი,  ხოლო მომდევნო წლებში მუშაობდა ჟენევის უნივერსიტეტის სხვადასხვა აკადემიურ თანამდებობებზე. იყო წარმატებული პროფკავშირული მოღვაწე და ადამიანის (განსაკუთრებით ქალების) უფლებების აქტიური დამცველი. 1989–1992 წლებში  ჟენევის მუნიციპალური საბჭოს წევრია,  ხოლო 1993 წელს აირჩიეს ფედერაციის საბჭოს წევრად. 1997 წელს პრეზიდენტ არნოლდ კოლერის მოადგილე ანუ ქვეყნის ფედერალური ვიცე-პრეზიდენტი. ფედერაციის საბჭოს წევრი იყო 2002 წლამდე. ამ ხნის განმავლობაში ასრულებდა ჯერ შინაგან საქმეთა, ხოლო შემდეგ იუსტიციის მინისტრის მოვალეობებს. დრეიფუსი არის სოციალ-დემოკრატიული პარტიის წევრი. კონფედერაციის პრეზიდენტად პარლამენტმა აირჩია 1998 წლის 9 დეკემბერს და პრეზიდენტის უფლებამოსილებას ასრულებდა 1999 წლის 1 იანვრიდან ამავე წლის 31 დეკემბრამდე. პრეზიდენტის თანამდებობა მიიღო ფლავიო კოტისაგან და გადააბარა ადოლფ ოგის. მისი საპრეზიდენტო მანდატის განმავლობაში აქტიურად განიხილებოდა შვეიცარიის ევროკავშირში გაწევრიანების შესაძლებლობა, რომლის შესახებაც მან არჩევის პირველ დღესვე განაცხადა: .
ქალბატონი რუთ დრეიფუსი ცნობილი ფემინისტია. მან პრეზიდენტად არჩევის დღეს განაცხადა 

## იხილეთ აგრეთვე
* ქალი პრეზიდენტების სია

## რესურსები ინტერნეტში
*Jennifer Breger, Biography of Ruth Dreifuss, Jewish Women Encyclopedia (Eng.)

კატეგორია:შვეიცარიის  პრეზიდენტები
კატეგორია:შვეიცარიელი ქალი პოლიტიკოსები
კატეგორია:დაბადებული 1940
კატეგორია:ქალი პრეზიდენტები
კატეგორია:დაბადებული 9 იანვარი
კატეგორია:ევროპის ქალი პრეზიდენტები
კატეგორია:XX საუკუნის ქალი პრეზიდენტები
კატეგორია:პირველი ქალი პრეზიდენტები
კატეგორია:ცოცხალი ადამიანები
Nevermind

***Nevermind*** — ჯგუფ ნირვანას მეორე სტუდიური ალბომი, რომელიც გამოვიდა 1991 წლის 24 სექტემბერს, ბუტჩ ვიგის პროდიუსერობით. *Nevermind* იყო ლეიბლზე Geffen Records გამოცემული ჯგუფის პირველი დისკი. კურტ კობეინმა ალბომის მუსიკალური მხარე ააგო ჯგუფის Pixies გავლენით.

მიუხედავად მცირე იმედისა, კომერციულად ალბომი ნამდვილ სიურპრიზად იქცა. უშუალოდ ეს განაპირობა სინგლის Smells Like Teen Spirit წარმატებამ. 1992 წლის იანვრისათვის ბილბორდის ჩარტის სათავეში მან ჩაანაცვლა მაიკლ ჯექსონის დისკი *Dangerous*. აშშ-ში ალბომს მიენიჭა 10 გზის პლატინა (10 მილიონი გაყიდული ასლი). დღეისათვის გაყიდულია მისი დაახლოებით 30 მილიონი ასლი.

*Nevermind* იქცა ალტერნატიული როკის დიდ სცენაზე გასვლის მთავარ მიზეზად. კრიტიკოსები მას დღემდე აფასებენ, როგორც ყველა დროის ერთ-ერთ საუკეთესო როკ-ფირფიტას.

## სიმღერების სია 
## ჩარტები და სერტიფიცირებები
### ორიგინალური ალბომი ყოველკვირეულ ჩარტში
### 20th Anniversary Edition weekly charts
### სერტიფიცირებები 
### წლის საბოლოო ჩარტები
### ათწლეულის საბოლოო ჩარტი
## რესურსები ინტერნეტში 
* ინფორმაცია საიტზე Discogs

## სქოლიო 
კატეგორია:1991 წლის ალბომები
კატეგორია:ნირვანას ალბომები
კატეგორია:Geffen Records-ის ალბომები
პირამიდული კვიპაროზი

**პირამიდული კვიპაროზი**, **გუნდის ხე** () — 20-25 მეტრი სიმაღლისა და 50-60 სმ დიამეტრის ხე, ცილინდრული ან პირამიდული ვარჯით. სამშობლო — მცირე აზია, ჩრდილოეთი ირანი, კვიპროსი. ვინაიდან მისი კულტურის გავრცელებას ისტორიული ფესვები შორეულ წარსულში აქვს, ამიტომ ბუნებრივი არეალის საზღვრების ზუსტი საზღვრების დადგენა შეუძლებელია. საქართველოში იგი გავრცელებულია უხსოვარი დროიდან. გვხვდება როგორ დასავლეთ საქართველოში, ასევე აღმოსავლეთ საქართველოში.

პირამიდული კვიპაროზი სწრაფად იზრდება, გვალვაგამძლეა, იტანს დაბალ ტემპერატურას, ნიადაგს არ უყენებს დიდ მოთხვნას, ურიგდება ქვიან, კირიან, მშრალ მსუბუქ ნიადაგებს. ჭარბტეტნიან სველ ნიადაგზე ხანმოკლე სიცოცხლით ხასიათდება. კარგად იზრდება ღრმა ნოყიერ ნიადაგებზე. კარგად იტანს კრეჭას.

მრავლდება თესლით, კალმით და მყნობით. მერქანი მეტად ძვირფასი აქვს სურნელოვანი, მჩატე, გამძლე მიწასა და წყალში, კარგად მუშავდება და ჩინებულია ავეჯის წარმოებაში.

## რესურსები ინტერნეტში
* Cupressus sempervirens — პირამიდული კვიპაროზი 

კატეგორია:კვიპაროზისებრნი
ქალი პრეზიდენტების სია

1974 წლის 1 ივლისს არგენტინის, რესპუბლიკური მმართველობის ქვეყნის, აღმასრულებელი ხელისუფლების სათავეში პირველად ქალბატონი მოვიდა, ხოლო 1980 წელს ჩრდილოეთ ევროპის კუნძულოვან სახელმწიფო ისლანდიაში, მსოფლიოს ისტორიაში პირველად, საპრეზიდენტო არჩევნებში გაიმარჯვა ქალბატონმა, ეს იყო ვიგდის ფინბოგადოტირი, რომელიც  კიდევ სამჯერ აირჩიეს აღნიშნულ თანამდებობაზე 1984, 1988 და 1992 წლებში.

## სია
აქ წარმოდგენილია რესპუბლიკური მმართველობის ქვეყნების ქალი პრეზიდენტების სია.

## რესურსები ინტერნეტში 
* სახელმწიფოს მეთაური ქალები 
* ქალი პრეზიდენტები
* ქალი სახელმწიფოს მეთაურები
* ქალი პრეზიდენტები

## სქოლიო
*
ლობნოე მესტო

thumb|300px|ლობნოე მესტო
**ლობნოე მესტო** (), აგრეთვე ცნობილი როგორც „თავის ქალების ადგილი“ — 13 მეტრი სიგანის ქვის პლატფორმა წითელ მოედანზე, მოსკოვი, წმინდა ბასილის ტაძრის წინ.

ადგილის სახელი მომდინარეობს რუსული სიტყვებიდან „შუბლი“ (ლობ) და „ადგილი“ (მესტო). ძველ რუსულში „ლობ“ ნიშნავდა მდინარის ხვეულ ნაპირს. პლატფორმა სავარაუდოდ 1530-იან წლებში უნდა აეგოთ აგურით. პირველად ნახსენებია 1547 წელს, როდესაც ივანე მრისხანე მოსკოველთა წინ სიტყვით გამოვიდა ამ ადგილას. შემდგომში ეს ადგილი ძირითადად ცარის უკაზების გამოსაცხადებლად და რელიგიური ცერემონიებისთვის გამოიყენებოდა. მიუხედავად პოპულარული წარმოდგენისა, ეს წრიული პლატფორმა სასჯელის აღსასრულებლად არასდროს გამოუყენებიათ. დროდადრო სახრჩობელას ხარაჩოებს მის გვერდით აწყობდნენ, თუმცა სახალხო სიკვდილით დასჯის პროცედურებს ვასილევსკი სპუსკზე აწყობდნენ ხოლმე წმინდა ბასილის ტაძრის უკან.

## ლიტერატურა
* Анисимов Е. В. Юный град. Петербург времён Петра Великого. — СПб: Дмитрий Буланин, 2003. — 364 с. — ISBN 5-86007-374-7.

კატეგორია:წითელი მოედანი
იაპონური საქმიანი კომუნიკაციის უნარ-ჩვევათა ტექსტი

**იაპონური საქმიანი კომუნიკაციის უნარ-ჩვევათა ტექსტი** (ანუ შემოკლებით **ჯეტროს ტესტი**, იაპონურ ენაზე [*jetoro bijinesu nihongo nōryoku tesuto*] **ジェトロビジネス日本語能力テスト**, ბიზნესიაპონურის უნარ-ჩვევათა ტესტი) წარმოადგენს საერთაშორისო ლეგიტიმაციის მქონე გამოცდას, რომელზეც ირკვევა გამოსაცდელი პირის უნარი თავი გაართვას იაპონურ ენაზე კომუნიკაციას საქმიან, სავაჭრო, ბიზნესგარემოში. 

ტესტს იაპონიის საგარეო სავაჭრო ორგანიზაცია (ინგლისურად **Japan External Trade Organization**, [*ჯეტრო*] **JETRO** ) ატარებს იაპონიის სამთავრობო და სამრეწველო ორგანიზაციების ხელშეწყობით, რომელთა შორისაა საგარეო საქმეთა და ვაჭრობის, აგრიკულტურისა და ინდუსტრიის სამინისტროები. გამოცდა განსაკუთრებით ორიენტირებულია იმ პირებზე, რომელთაც სურთ იაპონიაში გააგრძელონ სწავლა, ანდა ბიზნესსაქმიანობა.  
 
## იხილეთ აგრეთვე 
* იაპონური კანჯის კომპეტენციათა ტესტი
* იაპონური ენის უნარ-ჩვევათა ტესტი (JLPT)
* იაპონური ენა (T.JL)
* იაპონოლოგია
* აზიისა და აფრიკის ინსტიტუტი

## რესურსები ინტერნეტში 
* http://www.kentei.co.jp/bjt/  (იაპონურ ენაზე)
* http://www.kentei.co.jp/bjt/old/en/index.html  (ინგლისურ ენაზე)

კატეგორია:იაპონური ენა
კატეგორია:უცხო ენის სერტიფიკატები
Quiet Is the New Loud

***Quiet Is the New Loud*** —  ჯგუფის Kings of Convenience სადებიუტო ალბომი. იგი გამოვიდა 2001 წელს. ალბომის პროდიუსერია კენ ნელსონი.

## სიმღერების სია
## სქოლიო 
კატეგორია:Kings of Convenience-ის ალბომები
კატეგორია:2001 წლის სადებიუტო ალბომები
კატეგორია:Astralwerks-ის ალბომები
კატეგორია:ალბომები კენ ნელსონის პროდიუსერობით
იაპონური ენის უნარ-ჩვევათა ტესტი (JLPT)

**იაპონური ენის ცოდნის დონეთა ტესტი** არის გამოცდის ერთ-ერთი ნაირ-სახეობა იაპონურ ენაში. ტესტი განკუთვნილია იმ უცხოელთათვის, ვისთვისაც იაპონური არ არის მშობლიური ენა, არამედ შეისწავლის მას, როგორც მეორე, მესამე და ა.შ. უცხოურ ენას.

**იაპონური ენის ცოდნის დონეთა ტესტის** სტანდარტი 1984 წელს შეიმუშავეს იაპონიის ფონდში [*kokusai kōryū kikin*] **国際交流基金**, რომლის მეშვეობითაც შესაძლებელია ენის დაუფლების დონის საფეხურებრივი კვალიფიკაცია. ეს ტესტი ძირითადად ადგენს გამოსაცდელი პირის წერა-კითხვისა და აუდირების უნარ-ჩვევებს.

## გამოცდის სახელწოდება 
**იაპონური ენის ცოდნის დონეთა ტესტი** იაპონური სახელწოდება არის [*nihongo nōryoku shiken*] **日本語能力試験**, მაგრამ უცხოელთა შორის უფრო გავრცელებულია მისი ინგლისურენოვანი სახელწოდება, – Japanese Language Proficiency Test. შესაბამისად გავრცელებულია ინგლისური აბრევიატურაც **JLPT**, ანუ **ჯეი-ელ-ფი-თი**.

## გამოცდის შინაარსი 
ტესტი იყოფა ოთხ განსხვავებულ დონედ, რომელსაც იაპონურად [*kyū*] **級** **კჲუ** ეწოდება.

|-
|** 2**
**級***nikyū**ნიკჲუ:*
| წერითი ვოკაბულარიაუდირებაკითხვითი კომპეტენციები და გრამატიკამთლიანად
| 35 წუთი40 წუთი70 წუთი145 წუთი
| 100 100 200 400 
|
(საშუალო საფეხური (**中級**))
* **1.000 კანჯი**
* 6.000 სიტყვა
* 600 აკადემიური საათი
* ჩასაბარებლად საჭიროა: 60%
| მონაწილეთა საერთო რაოდენობა:

|-
|**3**
**級***sankyū**სანკჲუ:*
| წერითი ვოკაბულარიაუდირებაკითხვითი კომპეტენციები და გრამატიკამთლიანად
| 35 წუთი35 წუთი70 წუთი140 წუთი
| 100 100 200 400 
|
(საწყისი საფეხური (**初級**))
* **300 კანჯი**
* 1.500 სიტყვა
* 300 აკადემიური საათი 
* ჩასაბარებლად საჭიროა: 60%
| მონაწილეთა საერთო რაოდენობა:

|-
|**4**
**級***yonkyū**ჲონკჲუ:*
| წერითი ვოკაბულარიაუდირებაკითხვითი კომპეტენციები და გრამატიკამთლიანად
| 25 წუთი25 წუთი50 წუთი100 წუთი
| 100 100 200 400 
|
(საბაზისო ცოდნა (**初級前半**))
* **100 კანჯი**
* 800 სიტყვა
* 150 აკადემიური საათი
* ჩასაბარებლად საჭიროა: 60%
| მონაწილეთა საერთო რაოდენობა:

|}

ტესტის წარმატებით ჩაბარების შემთხვევაში გამოცდის მონაწილეებს მიეცემათ ოფიციალური სერტიფიკატი **იაპონიის ფონდისაგან** (*The Japan Foundation*). სერტიფიკატების გაცემა ცენტრალიზებული წესით ხდება. სერტიფიკატების მიღების დრო ერთ წლამდეა გასაზღვრული.

## რესურსები ინტერნეტში 
* Nihongo nōryoku shiken - **ჯეი-ელ-ფი-თი**-ს ოფიციალური საიტი (იაპონურ და ინგლისურ ენებზე)
* იაპონიის ფონდი: იაპონიის ფარგლებს გარეთ არსებულ დაწესებულებათა სია-ჩამონათვალი, რომლებიც ტესტირებას ატარებენ.  (ინგლისურ ენაზე)
* JEES Japan Educational Exchanges and Services: ინფორმაცია **იაპონური ენის ცოდნის დონეთა ტესტის** შესახებ.  (ინგლისურ ენაზე)
* JLPT-ში მოსამაზადებელი საიტი ქართულ ენაზე. 

## იხილეთ აგრეთვე 
* აზიისა და აფრიკის ინსტიტუტი
* იაპონოლოგია
* იაპონური კანჯის კომპეტენციათა ტესტი
* იაპონური ენა (T.JL)
* იაპონური საქმიანი კომუნიკაციის უნარ-ჩვევათა ტექსტი

კატეგორია:იაპონური ენა
კატეგორია:უცხო ენის სერტიფიკატები
იტრიის მონასტერი

**იტრიის მონასტერი** — სამონასტრო კომპლექსი ხაშურის მუნიციპალიტეტის, დაბა სურამში, ყოფილ სოფელ იტრიაში. თარიღდება XVI-XVII საუკუნეებით. შეკეთებულია XIX საუკუნეში. კომპლექსში შედის: ღვთისმშობლის ტაძარი, სამრეკლო და გალავანი.

## ისტორია
მის შესახებ გეოგრაფი და ისტორიკოსი ვახუშტი ბატონიშვილი წერს: „სურამს ზეით, სამხრიდან მოერთვის ამ წყალს ურთხვის ხევი მას ზეით  არის ისტორიული მონასტერი ყოვლადწმინდისა, უგუმბათო, დიდშენი, აწ ხუცის ამარად“.

მონასტერი XVI საუკუნეს მიეკუთვნება. იგი ბაზილიკური ტიპისაა და ნაშენებია თეთრი თლილი ქვით. მონასტერი სამნავიანია. შუა ნავი გვერდით ნავებისაგან განსხვავებით მაღალია. იგი ორ წყვილ სვეტს და საკურთხეველს ეყრდნობა. მონასტერი არ არის მდიდრულად შემკული ორნამენტებით, სარდაფებით. აქ სარკმელების, კარების და კედლების მორთულობა დახვეწილია, რაც მონასტრის საერთო არქიტექტურულ მთლიანობას ერწყმის და შესანიშნავ ელფერს აძლევს.

იტრიის მონასტერმა მრავალგზის განიცადა აოხრება. 1889 წლის ზაფხულში სურამში იმყოფებდა ისტორიკოსი ექვთიმე თაყაიშვილი, რომელმაც იტრიის მონასტერი მოინახულა. 1890 წელს გამოცემულ წიგნში „სამი ისტორიული ქრონიკა“ იგი ვრცლად აღწერს იტრიის მონასტერს.

1960-61 წლებში  იტრიის მონასტერს  აღმოსავლეთ კედლის ნაწილი ჩამოინგრა, რომელიც 1964 წელს აღადგინეს. 2017 წლამდე აქ იტრიის ღვთისმშობლის მიძინების დედათა მონასტერი იყო, ხოლო 2017 წლიდან კი მამათა მონასტერია.

## კომპლექსი
მინი|250პქ|მარცხნივ|იტრიის მონასტრის აღმოსავლეთი ფასადიჯაბა ლაბაძის ფოტო
***ღვთისმშობლის ტაძარი*** მდებარეობს ეზოს აღმოსავლეთ ნაწილში. აგებულია XVI საუკუნის ბოლოს კათალიკოს დოროთეოზის დაკვეთით. შენებლობის პროცესში "ურუმთ დაუწვავთ" , მაგრამ კათალიკოს მონასტრის მშენებლობა მაინც დაუმთავრებია და მრავალი საეკლესიო ნივთიც შეუწირავს. 1645 წ. ქართლის მეფე როსტომს (1632-1658 წწ.) და მის მეუღლეს მარიამს იტრიის მონასტრისათვის ყმები და მიწები უბოძებიათ.

ღვთისმშობლის ტაძარი სამნავიანი ბაზილიკაა (19,95X13,3 მ), ნაგებია თლილი ქვიშაქვის კვადრებით. წყობაში გვხვდება აგურიც. აქვს ორი შესასვლელი სამხრეთით და დასავლეთით.  ნავები ერთმანეთისაგან გამოყოფილია წყვილ-წყვილი ოთკუთხა ბოძებით. ნახევარწრიულ აფსიდში სამი სარკმელია. შუა სარკმლის ქვეშ დიდი ნიშია.

***სამრეკლო*** - აგებულია 1656 წელს ბეჟან ჩხეიძისა და ეკლესიის წინამძღვრის ნიკოლაოზის დაკვეთით. იგი ზევით შევიწროვებული, კოშკისებრი სამსართულიანი ნაგებობაა (6,25X4,95 მ). აშენებულია უხეშად დაკუთხული  თლილი ქვის კვადრებით. XIX ს. ბოლოს სამრეკლო შეუკეთებიათ.

***გალავანი*** - (40X25 მ) აშენებულია 1656 წელს კირქვის კვადრებით. წყობა ირეგულარულია. გალავანი ფერდობის რელიეფს მიჰყვება. შესასვლელი გალავნის სამხრეთ-აღმოსავლეთ კუთხეშია გაჭრილი.

## ლიტერატურა
## რესურსები ინტერნეტში
* 
* იტრიის ღვთისმშობლის მიძნების სახელობის ტაძარი, გაზ. „ხაშურის მოამბე“, 2015, № 13, გვ., 6

კატეგორია:ხაშურის მუნიციპალიტეტის ტაძრები
კატეგორია:სურამი
კატეგორია:კულტურული მემკვიდრეობის ძეგლები შიდა ქართლის მხარეში
კატეგორია:XVI საუკუნის ეკლესიები
Loyal to the Game

***Loyal to the Game*** — ამერიკელი რეპერ ტუპაკ შაკურის მეცხრე სტუდიური ალბომი, რომელიც გამოვიდა 2004 წელს. ალბომში შეტანილი იქნა რეპერის მიერ ჩაწერილი დუბლების რემიქსები. სიმღერებიდან ყველაზე დიდი წარმატება იქონია სინგლმა Ghetto Gospel.

## სიმღერების სია
ყველა სიმღერის პროდიუსერია ემინემი.

## სემპლები
* Ghetto Gospel - Indian Sunset - ელტონ ჯონი 
* Don't You Trust Me? - Do You Have a Little Time - დაიდო
* N.I.G.G.A. - (Don't Worry) If There's a Hell Below, We're All Going to Go - კერტის მეიფილდი

## ჩარტები და სერტიფიცირებები 
### ჩარტები
### სერტიფიცირებები 
## სქოლიო 
კატეგორია:ტუპაკ შაკურის ალბომები
კატეგორია:2004 წლის ალბომები
კატეგორია:Amaru Entertainment-ის ალბომები
ანა (რუსეთი)

**ანა იოანეს ასული** (დ. 28 იანვარი 1693 — გ. 17 ოქტომბერი 1740) — რუსეთის მე-4 იმპერატორი 1730-1740 წწ., ივანე V-ის ქალიშვილი, რომანოვების დინასტიიდან.

## რესურსები ინტერნეტში 
* *Берк К.Р.* Путевые заметки о России / Пер. Ю.Н. Беспятых // Беспятых Ю.Н. Петербург Анны Иоанновны в иностранных описаниях. Введение. Тексты. Комментарии. - СПб.: БЛИЦ, 1997. - С. 111-302. 
* *Дэшвуд Ф.* Дневник пребывания в С.-Петербурге в 1733 году / Пер. Ю.Н. Беспятых // Беспятых Ю.Н. Петербург Анны Иоанновны в иностранных описаниях. Введение. Тексты. Комментарии. - СПб.: БЛИЦ, 1997. - С. 55-86.
* *Герман Э.* Царствование Анны Иоанновны. 1730—1740. // Русский архив, 1866. — Вып. 1. — Стб. 1-38; Вып. 2. — Стб. 137—171; Вып. 5. — Стб. 661—674; Вып. 8. — Стб. 1349—1374; Вып. 9. — Стб. 1508—1538. 
* *Джастис Э.* Три года в Петербурге / Пер. Ю.Н. Беспятых // Беспятых Ю.Н. Петербург Анны Иоанновны в иностранных описаниях. Введение. Тексты. Комментарии. - СПб.: БЛИЦ, 1997. - С. 87-110.
* *Екатерина II.* Собственноручная заметка Екатерины II о попытке Долгоруких в 1730 г. ограничить власть самодержавия // Русская старина, 1875. — Т. 12. — № 12. — С. 388. 
* *Костомаров Н. И.* Русская история в жизнеописаниях ее главнейших деятелей. Анна Иоановна 

კატეგორია:რუსეთის იმპერატორები
კატეგორია:დაბადებული 1693
კატეგორია:გარდაცვლილი 1740
კატეგორია:წმინდა ეკატერინეს ორდენის კავალრები
კატეგორია:წმინდა ანდრია პირველწოდებულის ორდენის კავალრები
კატეგორია:მოსკოვში დაბადებულები
კატეგორია:სანქტ-პეტერბურგში გარდაცვლილები
Pac's Life

'''''Pac's Life''''' — ამერიკელი რეპერ ტუპაკ შაკურის მეათე სტუდიური ალბომი. იგი გამოიცა 2006 წელს, მისი გარდაცვალებიდან 10 წლის შემდეგ. დისკი გამოსცეს ლეიბლებმა  Amaru Entertainment და Interscope Records.

კრიტიკოსებმა ალბომს არაერთგვაროვანი შეფასება მისცეს. მათი აზრით, მიუხედავად იმისა, რომ ტუპაკის ვოკალი კვლავ და კვლავ მტკიცედ ჟღერდა, ალბომის მუსიკალური ფონი თანამედროვე პროდიუსერული ნამუშევრის ნიმუში უფრო იყო.

## სიმღერების სია 
## ჩარტები
## სქოლიო 
კატეგორია:ტუპაკ შაკურის ალბომები
კატეგორია:2006 წლის ალბომები
კატეგორია:გარდაცვალების შემდეგ გამოცემული ალბომები
კატეგორია:Interscope Records-ის ალბომები
ზინაიდა გრეჩანი

**ზინაიდა გრეჩანი** (; დ. 7 თებერვალი, 1956) — მოლდოველი პოლიტიკოსი, მოლდოვის რესპუბლიკის კომუნისტების პარტიის წევრი. პრემიერ-მინისტრი 2008-2009 წლებში. 2019 წლიდან მოლდოვის პარლამენტის თავმჯდომარე. 

## ბიოგრაფია 
ზინაიდა გრეჩანი დაიბადა 1956 წლის 7 თებერვალს ტომსკის ოლქში. მისი მშობლები ცხოვრობდნენ ბრიჩანის რაიონში, მაგრამ კომუნისტური რეჟიმის მსხვერპლნი აღმოჩნდნენ და გადაასახლეს ტომსკის ოლქის ბანაკში. დაამთავრა კიშინიოვის საფინანსო-ეკონომიური კოლეჯი და კიშინიოვის სახელმწიფო უნივერსიტეტი ეკონომისტის სპეციალობით. კოლეჯის დამთავრების შემდეგ, 1974 წლიდან 1991 წლამდე მუშაობდა მთავარ ბუღალტრად, უფროს ინსპექტორ-რევიზორად ბრიჩანის რაიონის ფინანსურ განყოფილებაში. მსგავს თანამდებობებზე მუშაობდა 2000 წლამდე. 2000-2002 წწ. ზინაიდა გრეჩანი გახდა ფინანსთა მინისტრის მოადგილე, ხოლო 2002 წლის 26 თებერვლიდან ფინანსთა მინისტრია. 2005 წლის 10 ოქტომბრიდან კი პირველი ვიცე-პრემიერია. 2008 წლის 21 მარტს მოლდოვის პრეზიდენტის გადაწყვეტილებით დაინიშნა პრემიერ-მინისტრად. 2009 წლის 13 მაისს მოლდოვის კომუნისტურმა პარტიამ ზინაიდა გრეჩანი დაასახელა პრეზიდენტის თანამდებობაზე მთავარ კანდიდატად.

გათხოვილია. ჰყავს ორი შვილი.

## რესურსები ინტერნეტში
* ზინაიდა გრეჩანის ბიოგრაფია

## სქოლიო 
კატეგორია:დაბადებული 7 თებერვალი
კატეგორია:დაბადებული 1956
კატეგორია:მოლდოვის პარლამენტის თავმჯდომარეები
კატეგორია:მოლდოვის პრემიერ-მინისტრები
კატეგორია:მოლდოვის პოლიტიკოსები
კატეგორია:მოლდოველი ქალი პოლიტიკოსები
კატეგორია:ქალი პრემიერ-მინისტრები
კატეგორია:XXI საუკუნის ქალი პრემიერ-მინისტრები
კატეგორია:ევროპის ქალი პრემიერ-მინისტრები
კატეგორია:ცოცხალი ადამიანები
გლორია მაკაპაგალ-აროიო

**გლორია მაკაპაგალ-აროიო** (დ. 5 აპრილი, 1947, სან-ხუანი, ფილიპინები) — ფილიპინების პოლიტიკური მოღვაწე, ფილიპინების პრეზიდენტი 2001—2010 წლებში. ქვეყნის მეორე ქალი პრეზიდენტი და ყოფილი პრეზიდენტის დიოსდადო მაკაპაგალას შვილი.

## ბიოგრაფია 
მარია გლორია მაკაპაგალ აროიო დაიბადა  1947 წლის 5 აპრილს პოლიტიკოს დიოსდადო მაკაპაგალას ოჯახში. თავისი ბავშვობა მარია გლორიამ კუნძულ მინდანაოზე ქალაქ ილიგანში  გაატარა, ხოლო 14 წლის გლორია უკვე საპრეზიდენტო სასახლეში გადავიდა საცხოვრებლად, რადგან მამამისი დიოსდადო მაკაპაგალი 1961  წელს ქვეყნის პრეზიდენტად აირჩიეს. საპრეზიდენტო სასახლეში გლორია 1965 წლამდე ცხოვრობდა, მანამ სანამ მამამისი ქვეყნის პრეზიდენტის მოვალეობას ასრულებდა.

## განათლება 
საშუალო განათლება და კომერციულ მეცნიერებათა ბაკალავრის ტიტული მომავალმა პრეზიდენტმა მანილას რელიგიურ კოლეჯში მიიღო, შემდეგ კი სწავლა გააგრძელა ვაშინგტონის ჯორჯტაუნის უნივერსიტეტში. სამშობლოში დაბრუნებულმა ყოფილი პრეზიდენტის ქალიშვილმა გადაწყვიტა ეკონომიკური განათლება გაეფართოვებინა და სწავლა გააგრძელა მანილას უნივერსიტეტში სადაც მიიღო ეკონომიკურ მეცნიერებათა დოქტორის ხარისხი.  ჯორჯტაუნის უნივერსიტეტში მასთან ერთად ერთ კურსზე სწავლობდა კიდევ ერთი მომავალი პრეზიდენტი თავისი ქვეყნისა უილიამ ჯეფერსონ ბილ კლინტონი. თითქმის ერთდროულად 2001 წლის 20 იანვარს, მაშინ როცა აშშ-ს პრეზიდენტი ბილ კლინტონი პოსტს ტოვებდა, მისი ფილიპინელი თანაკურსელი მანილაში ეპიფანო დე ლა სანტოსის ტაძართან საზეიმოდ დებდა საპრეზიდენტო ფიცს.

## პირადი ცხოვრება 
აშშ-ში სწავლის შემდეგ  ფილიპინებში დაბრუნებული გლორია ცოლად გაჰყვა ადვოკატ ხოსე მიგელ ტუასონ აროიოს, რომელთანაც სამი შვილი შეეძინა. ქალბატონი გლორია ტაგალური ენის გარდა ფლობს ინგლისურსა და ესპანურს.

## იხილეთ აგრეთვე
* ქალი პრეზიდენტების სია

## რესურსები ინტერნეტში 
* გლორია მაკაპაგალ-აროიოს ბიოგრაფია cidob.org-ზე 

## სქოლიო
კატეგორია:ფილიპინების პრეზიდენტები
კატეგორია:ფილიპინელი პოლიტიკოსები
კატეგორია:დაბადებული 1947
კატეგორია:ფილიპინელი ქალი პოლიტიკოსები
კატეგორია:ქალი პრეზიდენტები
კატეგორია:დაბადებული 5 აპრილი
კატეგორია:ქალი ვიცე-პრეზიდენტები
კატეგორია:აზიის ქალი პრეზიდენტები
კატეგორია:XXI საუკუნის ქალი პრეზიდენტები
კატეგორია:ფილიპინების ვიცე-პრეზიდენტები
კატეგორია:ცოცხალი ადამიანები
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
ყაზანის უნივერსიტეტი

thumb|უნივერსიტეტის მთავარი შენობა
**ყაზანის უნივერსიტეტი** — უმაღლესი სახელმწიფო დაწესებულება, ერთ-ერთი უძველესი რუსეთში. იგი მდებარეობს
ქალაქ ყაზანის ცენტრში, მდინარე ვოლგის ნაპირას, 800 კმ-ით არის დაშორებული მოსკოვიდან.

## ცნობილი კურსდამთავრებულები 
*მილი ბალაკირევი
*ვლადიმერ ლენინი
*ლევ ტოლსტოი

## რესურსები ინტერნეტში 
* Kazan (Volga region) Federal University 
* Museum of History of Kazan University 

კატეგორია:რუსეთის უნივერსიტეტები
კატეგორია:უნივერსიტეტები ანბანის მიხედვით
შამაში

**შამაში** — მზისა და სამართლიანობის ღმერთი აქადურ მითოლოგიაში, ბაბილონსა და ასურეთში. მისი შუმერული ანალოგია ღმერთი უთუ. პანთეონის მეორე ტრიადაში უჭირავს მეორე ადგილი. არის ცისკრის ქაღმერთის, იშთარის ძე. წარმოდგენილი ჰყავდათ ადამიანების მფარველ ღვთაებად, სამართლიანობის და სიკეთის განსახიერებად. შამაში ისნობის ღმერთიცაა. მასზეა დამოკიდებული სიზმრების კეთილად ახდენა. შამაშის საკულტო ადგილები იყო ქალაქები სიფარი და ლარსა. გამოსახავდნენ მთებს შორის ამომავალს, თავზე ტიარით, მხრებიდან გადმოსული სხივებით, ხელში დაკბილული მორკალული მახვილით.

## ლიტერატურა
კატეგორია:ძველი შუამდინარეთის მითოლოგია
კატეგორია:მზის ღვთაებები
კატეგორია:სამართლიანობის ღვთაებები
კატეგორია:ღმერთები ანბანის მიხედვით
ურუქი

**ურუქი** — ძველი შუმერული და მოგვიანებით ბაბილონური ქალაქი. სავარაუდოდ მდებარეობდა მდინარე ევფრატის აღმოსავლეთით. ვარაუდობენ, რომ ერაყის სახელწოდება სწორედ ურუქისაგან წარმოიშვა.

## ისტორია
დაარსდა ძვ. წ. IV ათასწლეულში. 1913 წლიდან აქ წარმოებულმა გათხრებმა გამოავლინეს შუმერული არქიტექტურის ძეგლები, ღვთააბა ინანას სატაძრო კომპლექსი, რომელიც დაახლოებით ძვ. წ. XXXIV საუკუნეს განეკუთვნება. ურუქი ამ ქალღმერთის საკულტო ქალაქად ითვლებოდა. ამავე ხანისაა პროტოლურსმნული დამწერლობით შესრულებული 500-მდე თიხის ფირფიტის ტექსტი, რომელთა მონაცემები ურუქის სამერუნეო ცხოვრების დწინაურებაზე მიუთითებს. ურუქის მმართველის ტიტული იყო ენ. ურუქის I დინასტიის წარმომადგენელია ძვ. წ. XXVII საუკუნის ლეგენდარული მეფე გილგამეში, რომელსაც შუმერული ეპოსი მიაწერს ურუქის კედლის მშენებლობას, მძაფრ ბრძოლებს ქიშის მეფე აგას წინააღმდეგ და სხვა საგმირო საქმეებს. ძვ. წ. XXIV საუკუნეში მეფე ლუგალზაგესის დროს ურუქი გაერთიანებული შუამდინარეთის დედაქალაქი იყო. დაახლოებით ძვ. წ. 2349 წელს ურუქი ხელში ჩაიგდო სარგონ აქადელმა. ძვ. წ. 2180 წელს ურუქის მეფე უთუხეგალი სათავეში ჩაუდგა თავისი ხალხის ბრძოლას  დამპყრობელი გუთიების წინააღმდეგ და გაათავისუფლა ქვეყანა მათი 100-წლიანი ბატონობისგან. ძველ ბაბილონურ ხანაში ურუქი წარმოადგენდა მნიშვნელოვან სავაჭრო-ეკონომიკურ ცენტრს. ძვ. წ. VIII-III საუკუნეებში ურუქი ავტონომია იყო და გადასახადებისგან გაათავისუფლეს ასურეთისა და სპარსეთის მეფეებმა.

## არტეფაქტები 
**ვარკას ნიღაბი**, აგრეთვე ცნობილი როგორც „ქალბატონი ურუქიდან“ და „შუმერი მონა ლიზა“, თარიღდებ ჩვ.წ.აღ. 3100 წლით, არის ადამიანის სახის უძველესი გამოსახულება. მარმარილოში ნაკვეთი ქალის სახე სავარაუდოდ უნდა ეკუთვნოდეს ინანას. არის დაახლოებით 20 სანტიმეტრის სიმაღლის, შეიძლებოდა ყოფილიყო დიდი საკულტო სურათის ნაწილი. ის ერაყის ეროვნული მუზეუნმიდან 2003 წელს ბაღდადის აღების დროს დაიკარგა, შემდგომ იგივე წლის სექტემბერში იპოვეს და დააბრუნეს მუზეუმში. ურუქში აღმოჩენილი სამეურნეო და იურიდიული დოკუმენტები ძვირფასი წყაროა ძველი და გვიანდელი ბაბილონური ხანის შუამდინარეთის ეკონომიკური ცხოვრების სურათის აღსადგენად.

## გალერეა

File:Male bust Louvre AO10921.jpg|ლუგალ-კისალ-სი, ურუქის მეფე
File:UrukHead.jpg|ვარკას ნიღაბი
File:Bull Warka Louvre AO8218.jpg|ხარის სკულპტურა, ჯემტედ-ნასრის პერიოდი, ჩვ.წ.აღ. 3100

## ლიტერატურა 
* 
* 

## რესურსები ინტერნეტში 
* Earliest evidence for large scale organized warfare in the Mesopotamian world (Hamoukar vs. Uruk?
* Uruk at CDLI wiki 
* Lament for Unug 

კატეგორია:შუმერული ქალაქები
კატეგორია:ბაბილონეთი
კატეგორია:ერაყის არქეოლოგიური ძეგლები
კატეგორია:გილგამეშის ეპოსი
ხუმბაბა

thumb|right|ხუმბაბას თავი
**ხუმბაბა** (აქადურად: 𒄷𒌝𒁀𒁀, *ხუმბაბა*; შუმერულად: 𒄷𒉿𒉿, *ხუვავა*) –  შუამდინარეთის მითოლოგიის მიხედვით საზარელი გოლიათი, რომელიც იცავს კედრის ტყეს ლიბანში. გვხვდება არაერთ შუმერულ მითში, მათ შორის ყველაზე ცნობილია გილგამეშის ეპოსი. 

გილგამეშის ეპოსის მიხედვით, გილგამეში და მისი ძმობილი ენქიდუ განიზრახავენ, ჩაიდინონ გმირობა, მოკლან ხუმბაბა და ინანას ტყეში კედრები წამოაქციონ. ხუმბაბასთან ბრძოლაში მათ ეხმარება მზის ღვთაება შამაში. ხანგრძლივი ბრძოლა საბოლოოდ გილგამეშისა და ენქიდუს გამარჯვებით მთავრდება. 

## ლიტერატურა 
* *Stefan Maul* (Übers): Das Gilgamesch-Epos. (neu übersetzt und kommentiert) Beck, München 2005. ISBN 3-406-52870-8.

კატეგორია:ძველი შუამდინარეთის მითოლოგია
კატეგორია:შუმერული მითოლოგია
კატეგორია:გილგამეშის ეპოსი
ჩხოროწყუს ისტორიული მუზეუმი

**ჩხოროწყუს ისტორიული მუზეუმი** – მუზეუმი ჩხოროწყუს მუნიციპალიტეტში, დაარსდა 1978 წელს.

მუზეუმში დაცულია არქეოლოგიური გათხრების შედეგად მოპოვებული და შემთხვევით ნაპოვნი მასალა, რომელთა ქრონოლოგიური ჩარჩოები საზოგადოების განვითარების ყველა ძირითად საფეხურს მოიცავს: პალეოლითის, ნეოლითის (ქვის ხელცულები, ნაჯახები, სატეხი ქვები), ადრეული, შუა და გვიანი ბრინჯაოს (კოლხური ცულები, თოხები, შუბისპირები) და სხვა საბრძოლო იარაღები, ბრინჯაოს ზოდები, კერამიკული ნაწარმი, ძვ. წ. IX-VIII-VI სს-ის სარდიონის, პასტის, აქატია, იაშმის, გიშრის, მინის მძივები, ამავე პერიოდის ქვევრსამარხები) ხანა. ნუმიზმატიკური ძეგლებიდან აღსანიშნავია ქართული, რომაული, ბიზანტიური, თურქული, რუსული მონეტები. გვიანფეოდალური ხანის ძეგლებიდან: XV-XVI სს. საეკლესიო წიგნები, ბეჭდები, ხელნაწერები,ხატები, ეკლესიების ორნამენტიანი ქვები, გვიანდელი პერიოდის ქართული ხუროთმოძღვრების ნიმუშები.

კატეგორია:ჩხოროწყუს მუნიციპალიტეტის მუზეუმები
კატეგორია:1978 წელს დაარსებული მუზეუმები
ჟიული შარტავას მუზეუმი

300px|thumb|ჟიული შარტავას მუზეუმი
**სენაკის ჟიული შარტავას სახელობის მუზეუმი** — მუზეუმი საქართველოში, სენაკის მუნიციპალიტეტში.

## ისტორია 
2004 წლის 27 ნეომბერს საქართველოს ეროვნული გმირის, გამოჩენილი ქართველი სახელმწიფო და პოლიტიკური მოღვაწის ჟიული შარტავას დაბადების მე-60 წლისთავზე გაიხსნა მისივე სახელობის მუზეუმი. მუზეუმში გამოფენილია ჟიული შარტავას ცხოვრებისა და მოღვაწეობის ამსახველი ფოტო და მემორიალური მასალები. მუზეუმი ეწევა ჟიული შარტავასა და სენაკის მუნიციპალიტეტიდან აფხაზეთის კონფლიქტში დაღუპულ მეომართა ცხოვრებისა და მოღვაწეობის ფართო პროპაგანდას. მუზეუმის ფონდი ამჟამად შეადგენს 137 ექსპონატს. ექსპონატთა უმრავლესობა შემოწირულია ჟ. შარტავას ფონდის, მისი ოჯახის, აგრეთვე, ცალკეული პირების მიერ.

მუზეუმს 2005 წლის 16 სექტემბერს ამერიკულმა კომპანია „ისტ-ვინდი“-ს წარმომამგენელმა ბატონმა გურამ დოლბაიამ საჩუქრად გადასცა ტანკერ „ჟიული შარტავას“ მაკეტი. ჟ. შარტავას მშობლებმა 2006 წლის 16 სექტემბერს მუზეუმს საჩუქრად გადასცეს ჟ. შარტავას მიერ 1956 წელს მეცხრე კლასში სწავლების პერიოდში თაბაშირში შესრულებული დიდი მგოსნის აკაკი წერეთლის ბიუსტი.

## რესურსები ინტერნეტში
* ჟიული შარტავას მუზეუმი georgianmuseums.ge-ზე

კატეგორია:სენაკის მუნიციპალიტეტის მუზეუმები
კატეგორია:2004 წელს დაარსებული მუზეუმები
სენაკის მხარეთმცოდნეობის მუზეუმი

**სენაკის მხარეთმცოდნეობის მუზეუმი** – მუზეუმი სენაკის მუნიციპალიტეტში.

## ისტორია 
სენაკის მხარეთმცოდნეობის მუზეუმი 1990 წელს შეიქმნა მიხა ცხაკაიას მემორიალური მუზეუმის ბაზაზე, იმის გათვალისწინებით, რომ სენაკი თავისი გეოგრაფიული მდებარეობით ერთ-ერთი ულამაზესი ნაწილია საქართველოსი. მხარე მდიდარია თავისი ისტორიულ-ეთნოგრაფიული რელიკვიებით, უნიკალური ძეგლებითა და სამუზეუმო მასალებით, დაწყებული ქვის ხანიდან დღემდე.

კატეგორია:სენაკის მუნიციპალიტეტის მუზეუმები
კატეგორია:1990 წელს დაარსებული მუზეუმები
იშთარი

მინი|იშთარი
***იშთარი*** (აქად.:  ) — ხორციელი სიყვარულის, ნაყოფიერების, ომისა და შუღლის ქალღმერთი ასურეთსა და ბაბილონში. მისი შუმერული ანალოგია ინანა.

იშთარი არის ნაყოფიერების, ფიზიკური სიყვარულის ქალღმერთი, ომის და არეულობების, ასტრალური ღვთაების პერსონიფიკაციის პლანეტა ვენერა; ასოცირებული პარასკევ  დღესთან.  ითვლებოდა, რომ იშთარი იცავდა  მეძავებს.  იგი იყო ელიასა და  ბაალის ქალიშვილი. მთავარი მითი მოგვითხრობს, რომ ქალღმერთმა სიყვარული შესთავაზა გილგამეშს, თუმცა მან უარი თქვა და შეახსენა, რომ ბევრი შეყვარებულია დაღუპული მის მიერ - ღმერთების, ადამიანებისა და ცხოველების სახით. გაბრაზებული ქალღმერთი საპასუხოდ აგზავნის მის ქალაქ ურუქში ზეციურ ხარს - მონსტრს, რომელიც მისი მოთხოვნით  შექმნა იშთარის მამამ, ღმერთმა ანუმ. 

სხვა მითები გვაცნობებს ამბავს იშთარის აღზევებას  ჯოჯოხეთში, რომლის  შემდეგ კი გაქრა დედამიწაზე სიყვარული, ფლორა და ფაუნა. დასავლეთ სემიტურ მითოლოგიაში   იშთარი ასოცირდება ასტარტით, ხოლო შუმერულ მითოლოგიაში - ინანით.

მის შესახებ მონაცემები დაცულია აშურის ფრაგმენტში  (ძვ. წ. XI საუკუნე) და ასურბანაფალის ბიბლიოთეკაში (ძვ. წ. VII საუკუნე).  

## ლიტერატურა 
*Powell, Barry.  *Classical Myth: Sixth Edition*.  Upper Saddle River, NJ: Prentice Hall, 2008.
*The myth of Ishtar's descent into the underworld  being read aloud in Babylonian.

კატეგორია:ძველი შუამდინარეთის მითოლოგია
კატეგორია:სიყვარულის და ვნების ქალღმერთები
კატეგორია:ომის ქალღმერთები
კატეგორია:ღმერთები ანბანის მიხედვით
არნოლდ ჩიქობავას სახლ-მუზეუმი

**არნოლდ ჩიქობავას სახლ-მუზეუმი** — მდებარეობს სენაკის მუნიციპალიტეტის სოფელ ძველ სენაკში. 

## ისტორია 
მუზეუმი დაარსდა 1988 წელს. მასში დაცულია ქართველი ენათმეცნიერის, ფილოლოგისა და საზოგადო მოღვაწის, საქართველოს მეცნიერებათა აკადემიისა და იბერიულ-კავკასიური ენათმეცნიერების სამეცნიერო სკოლის ერთ-ერთი დამფუძნებელის არნოლდ ჩიქობავას (1898-1985 წწ.) ცხოვრებისა და მოღვაწეობის ამსახველი მასალა, მემორიალური ნივთები, წერილები, ნაშრომები, ფოტო და დოკუმენტური მასალა. სულ 250 ექსპონანტი.

## რესურსები ინტერნეტში
* არნოლდ ჩიქობავას სახლ-მუზეუმი 

კატეგორია:სენაკის მუნიციპალიტეტის მუზეუმები
კატეგორია:1988 წელს დაარსებული მუზეუმები
მენჯის მთავარანგელოზთა ტაძარი

300px|მინი
**მენჯის მთავარანგელოზთა ტაძარი** — არქიტექტურული ძეგლი სენაკის მუნიციპალიტეტში.

## ისტორია 
ტაძარი აშენებულია მიქაელ და გაბრიელ მთავარანგელოზთა სახელზე. იგი აგებულია  ალექსი შუშანიას მიერ 1908 წელს, ადრე არსებული ამავე სახელობის ტაძრის ადგილზე. ამავე ტაძრის ეზოში მდებარე მისივე სახელობის ეკლესიაში არის დაკრძალული წმინდა ბერი ალექსი, ამ სავანის აღმდგენელი და აღმშენებელი.

კომუნისტური მმართველობის პერიოდში შუშანიების სავანე შეინარჩუნეს ალექსი ბერის ბიძაშვილებმა: იღუმენია ფავსტომ და სქიმონაზონმა აკეფსიმამ. შემდგომ პერიოდში კი მონაზონთა გაზრდილმა დებმა - ზოია და ნინა შუშანიებმა, რომლებიც დღესაც იქ მოღვაწეობენ. 1981 წლის ნოემბრიდან მენჯის სავანის წინამძღვარია არქიმანდრიტი მელქისედეკი (მიქავა). ტაძრის დღესასწაულია 21 ნოემბერი.

## რესურსები ინტერნეტში
კატეგორია:სენაკის მუნიციპალიტეტის ტაძრები
კატეგორია:XX საუკუნის ეკლესიები
ფეხბურთელი

**ფეხბურთელი** — ადამიანი, რომელიც თამაშობს ფეხბურთს. არსებობს მოყვარული ფეხბურთელი და პროფესიონალი ფეხბურთელი. პროფესიონალ ფეხბურთელს ფეხბურთის თამაშში ხელფასს უხდიან. მოყვარული აუნაზღაურებლად თამაშობს ფეხბურთს.

## ლიტერატურა
* Eric Walter, Goal! Le football, langage universel, Lausanne, La Cité-L'âge d'homme, 1974. Document utilisé pour la rédaction de l’article
* Alfred Wahl, Les archives du football. Sport et société en France (1880-1980), Paris, Éditions Gallimard, 1989, 255 p. (ISBN 978-2-07-071603-6).

## რესურსები ინტერნეტში
კატეგორია:ფეხბურთი
კატეგორია:სპორტსმენები
დიმა ბილანი

**დიმა ბილანი** () (სახელი დაბადებიდან 2008 წლის ივლისამდე  **ვიქტორ ნიკოლოზის ძე ბელანი** () (დ. 24 დეკემბერი, 1981, უსტ-ჯეგუტა, ყარაჩაი-ჩერქეზეთის არ, რსფსრ, სსრკ) — რუსი მომღერალი, რომელიც ჯერ ფსევდონიმი **დიმა ბილანი** დაირქვა, მაგრამ 2008 წლის ივლისის შემდეგ ფსევდონიმი სახელად მიიღო. ყაბარდო-ბალყარეთის დამსახურებული არტისტი (2006), ჩეჩნეთის დამსახურებული არტისტი (2007), ინგუშეთის დამსახურებული არტისტი (2007), ყაბარდო-ბალყარეთის სახალხო არტისტი (2008). დიმა ბილანმა ორჯერ წარადგინა რუსეთი ევროვიზიის სიმღერის კონკურსზე: 2006 წელს (სადაც მე–2 ადგილი აიღო) და 2008 წელს (სადაც რუსეთს ამ კონკურსში პირველი გამარჯვება მოუტანა).

## დისკოგრაფია
;სტუდიური ალბომები
* *Я ночной хулиган* (2003)
* *На берегу неба* (2004)
* *Время-река* (2006)
* *Против правил* (2008)
* *Believe* (2009)
* *Мечтатель* (2011)
* *Дотянись* (2013)
* *Alien* (პროექტი Alien24; 2014)
* *Не молчи* (2015)

;კომპილაციები
* *BEST. От хулигана до мечтателя* (2011)
* *Малыш* (2013)

;DVD
* *Ты, только ты* (2005)
* *Время-река* (2007)
* *Видеоклипы* (2008)

;CD-სინგლები
* „Новый год c новой строчки“ (2005)
* „Never Let You Go“ (2006)
* „Believe“ (2008)
* „Dancing Lady“ (2009)
* „Лови мои цветные сны“ (2012)

;ერთობლივი სინგლები
* „Новый год с новой строчки“ (ჯგუფ Непоседы-სთან)
* „Без тебя я не смогу“ (დარინასთან)
* „Кто выдумал любовь“ (ანიტა ცოისთან)
* „Ты мне спой“ (ლარისა დოლინასთან)
* „Number One Fan“ (გარლენდ მოსლისთან)
* „Safety“ (ანასტეიშასთან)
* „Звезда“ (ანია ბელანთან)
* „Слепая любовь“ (იულიანა კრილოვასთან)
* „Любовь-с**а“ / „Back to Her Future“ (იულია ვოლკოვასთან)
* „Не бойся малыш“ (ევა სამიევასთან)
* „Обними меня“ / „Come Into My World“ (ნიგიარ ჯამალთან)

## რესურსები ინტერნეტში 
* 

კატეგორია:ევროვიზიის გამარჯვებულები
კატეგორია:დაბადებული 1981
კატეგორია:XXI საუკუნის რუსი მომღერლები
კატეგორია:ევროვიზიის კონკურსანტები
კატეგორია:დაბადებული 24 დეკემბერი
კატეგორია:მსახიობები ანბანის მიხედვით
კატეგორია:ცოცხალი ადამიანები
ლედ ზეპელინის კონცერტები

ლედ ზეპელინის პირველი კონცერტი გაიმართა 1968 წლის სექტემბერში, ხოლო უკანასკლელი ტური მოეწყო 1980 წლის ზაფხულში ევროპაში.ლედ ზეპელინის მსოფლიოს მასშტაბით პოპულარული ჯგუფი იყო , ამიტომ ისინი ხშირად მართავდნენ სხვადასხვა საკონცერტო ტურებს.

## ისტორია
1969-1970 წლებში ლედ ზეპელინმა გამართა მრავალი ტური დიდ ბრიტანეთში , აშშ-ში და ევროპაში. საერთო ჯამში ლედ ზეპელინს ჩატარებული აქვს 600 მდე საკონცერტო გამოსვლა. ლედ ზეპელინს ამ პერიოდში გამოსვლები ჰქოდა პატარა კლუბებში და დიდ საკონცერტო არენებზე.  ლედ ზეპელინის პირველი გამოსვლა დიდ ბრიტანეთში შედგა 1968 წლის ოქტომბერ -დეკემბერში, ამის შემდეგ ლედ ზეპელინი ხშირად მართავდა საკონცერტო გამოსვლებს პატარა კლუბებში. 1969 წლის მარტ-აპრილში კი მოეწყო პირველი ტური ამერიკაში, ამ ტურის ფარგლებში გაიმართა კონცერტები აშშ-ში და კანადაში. 1970 წლიდან უკვე ლედ ზეპელინი მართავს საკონცერტო გამოსვლებს სტადიონებზე. 1973 წელს მოეწყო მორიგი აშშ-ს ტური , კონცერტები გაიმართა ტამპას სტადიონზე, ფლორიდაში. ამ ტურის ფარგლებში ლედ ზეპელინის კონცერტებს დაესწრო 56,800 ადამიანი. ლედ ზეპელინი მონაწილეობას იღებდა მუსიკალურ ფესტივალებში. ლედ ზეპელინის მონაწილეობით აღსანიშნავია  Atlanta International -ის დაThe Texas International-ის პოპ ფესტივალები. 1969 წელს ლედ ზეპელინმა მონაწილეობა მიიღო ბათის ცნობილ ფესტივალში.1977 წელს ჯგუფმა მონაწილეობა მიიღო Days on the Green-ის ფესტივალში, რომელიც გაიმართა კალიფორნიის ქალაქ ოკლენდში. ლედ ზეპელინის ერთ-ერთი ყველაზე ცნობილი გამოსვლა იყო 1979 წელს ნებუორთის მუსიკალურ ფესტივალზე.

გარდა ყველაფრისა, 1976 წელს ჯგუფმა გამოუშვა საკონცერტო ფილმი  The Song Remains the Same ,  2003 წელს კი გამოვიდა საკონცერტო ფილმების საარქივო DVD Led Zeppelin DVD. პირველ ფილმში შესულია ჯგუფის გამართული კონცერტი ნიუ-იორკში, მედისონ სკვერზე. Led Zeppelin DVD-ში კი შეტანილი იქნა იშვიათი მასალა კოლექტივის საკონცერტო გამოსვლებით.

## კონცერტების ქრონოლოგია 
## დაშლის შემდეგ გამართული კონცერტები
1980 წელს როდესაც გარდაიცვალა ჯონ ბონემი, ჯგუფი ლედ ზეპელინი დაიშალა. მაგრამი ჯგუფის დარჩენილი წევრები საქველოქმედო კონცერტებზე მაინც გამოდიოდნენ , 1985 წლის 13 ივლისს ლედ ზეპელინი გამოვიდა  Live Aid -ის საქველმოქმედო კონცერტზე, დასარტყამების პარტიებს ასრულებდნენ  ტონი ტომპსონი და ფილ კოლინზი. 1988 წელს ჯგუფის დარჩენილმა წევრებმა ჩაატარეს კონცერტი, რომელიც ეძღვნებოდა Atlantic Records-ის დაარსების 40 წლის თავს.  დასარტყამების პარტიას აქ ასრულებდა ჯონ ბონემის შვილი ჯეისონ ბონემი. 1995 წელს ლედ ზეპელინის წევრები შეყვანილი იქნა როკ ენ როლის დიდების დარბზში.

2007 წლის 10 დეკემბერს გაიმართა აჰმეტ ერტეგუნისადმი მიძღვნილი კონცერტი. კონცერტი ჩატარდა O2 საკონცერტო დარბაზში.

## რესურსები ინტერნეტში 
*Comprehensive archive of known concert appearances by Led Zeppelin (official website)
*LedZepConcerts.com
*Led Zeppelin concert setlists
* Studio Koncet, Danish TV- 18 May 1969. 32 min. long

კატეგორია:ლედ ზეპელინი
*
თეოფანე დავითაიას სახლ-მუზეუმი

**თეოფანე დავითაიას სახლ-მუზეუმი** — სახლ-მუზეუმი საქართველოში, სენაკის მუნიციპალიტეტში. 

## ისტორია 
სენაკის მუნიციპალიტეტის სოფელ ეკის ერთ-ერთ განაპირა ფერდობზე დგას დავითაიების პატარა ოდა-სახლი, რომელიც ოფიციალურად გაიხსნა 1986 წლის 15 სექტემბერს მეცნიერის დაბადების 75 წლისთავზე.

სახლ-მუზეუმის ექსპოზიცია სამი განყოფილებისაგან შედგება, პირველ ოთახში გამოფენილია ბავშვობისა და ყრმობის ამსახველი მასალები, სწავლისა და სტუდენტობის წლების დოკუმენტები.

სახლ-მუზეუმის ექსპოზიციაში მნიშვნელოვანი ადგილი უკავია თეოფანე დავითაიას სამეცნიერო კავშირებს მსოფლიოს მრავალ ქვეყანასთან. სახლ-მუზეუმის ექსპოზიციაში განსაკუთრებით საინტერესო მასალებია ჩართული მეცნიერის ჩინეთის სახალხო რესპუბლიკასა და კუბაში მოღვაწეობის წლების შესახებ, სადაც არაერთი სამეცნიერო წიგნი დაიბეჭდა. სახლ-მუზეუმის მრავალფეროვან ექსპოზიციას აგვირგვინებს ამ ჯილდოების ფოტოასლები.

## რესურსები ინტერნეტში
* თეოფანე დავითაიას სახლ-მუზეუმი 

კატეგორია:სენაკის მუნიციპალიტეტის მუზეუმები
კატეგორია:1986 წელს დაარსებული მუზეუმები
პრანკი

**პრანკი** (от ) — სატელეფონო ხულიგნობის ნაირსახეობა. როგორც წესი, ასეთი ხულიგნობის მოყვარულები (პრანკერები) ანონიმურად ურეკავენ რომელიმე ადამიანს და ხუმრობების მეშვეობით ცდილობენ, აიძულონ ეს ადამიანი, მათ მიმართ გამოიყენოს არანორმატიული ლექსიკა ან უბრალოდ თქვას ისეთი ფრაზა, რომელიც შემდგომში შეიძლება იქცეს დაცინვის მიზეზად. თანამედროვე პრანკერები, როგორც წესი, ასეთ ზარებს იწერენ, ხოლო ჩანაწერებს ანთავსებენ ინტერნეტ-ქსელში.

კატეგორია:იუმორი
ლიდზ იუნაიტედი (საფეხბურთო კლუბი)

**ლიდზ იუნაიტედი** ()  — ინგლისური საფეხბურთო კლუბი. კლუბის სტადიონია ელანდ როუდი, რომელიც 39 460 გულშემატკივარს იტევს. ლიდზი არის იორკშირის საგრაფოს გუნდი, მისი სტადიონი ელანდ როუდი მდებარეობს ქალაქ ბისტონში. კლუბს ადგილმდებარეობა არ შეუცვლია დაარსებიდან, ანუ 1919 წლიდან. ლიდზ იუნაიტედი თამაშობს ინგლისის პირველ ლიგაში, ეს ლიგა არის სიძლიერით 3 დივიზიონი ინგლისში.

## რესურსები ინტერნეტში
*ოფიციალური საიტი

კატეგორია:ინგლისის საფეხბურთო კლუბები
ანტონ ფერდინანდი

მინი|ანტონ ჯულიან ფერდნინდი სანერლენდში, 2011 წელი

**ანტონ ჯულიან ფერდნინდი** (); დ. 18 თებერვალი, 1985, ლონდონი, გაერთიანებული სამეფო) — ინგლისელი ფეხბურთელი. ანტონი თამაშობს „საუთენდ იუნაიტედში“,  მცველის პოზიციაზე. ანტონ ფერდინანდს ჰყავს ძმა, ასევე ფეხბურთელი, რიო ფერდინანდი. ანტონის პირველი გუნდი იყო „ვესტ ჰემ იუნაიტედი“.

## რესურსები ინტერნეტში
*

კატეგორია:ინგლისელი ფეხბურთელები
კატეგორია:დაბადებული 1985
კატეგორია:პრემიერ ლიგის ფეხბურთელები
კატეგორია:ვესტ ჰემ იუნაიტედის ფეხბურთელები
კატეგორია:სანდერლენდის ფეხბურთელები
კატეგორია:დაბადებული 18 თებერვალი
კატეგორია:ცოცხალი ადამიანები
კატეგორია:ლონდონში დაბადებულები
თბილისის ჰუმანიტარული სასწავლო უნივერსიტეტი

**თბილისის ჰუმანიტარული სასწავლო უნივერსიტეტი** — უმაღლესი საგანმანათლებლო დაწესებულება, კერძო სამართლის იურიდიული პირი. დაარსდა 1992 წლის 11 მარტს თბილისში. თბილისის ჰუმანიტარული სასწავლო უნივერსიტეტი სახელმწიფო ავტორიზაციისა და პროგრამული აკრედიტაციის საფუძველზე ახორციელებს უმაღლესი განათლების პირველი და მეორე საფეხურის (საბაკალავრო, ერთსაფეხურიან და სამაგისტრო) საგანმანათლებლო პროგრამებს. უნივერსიტეტი ახორციელებს პროფესიულ საგანმანათლებლო პროგრამებსაც. საქართველოს განათლებისა და მეცნიერების სამინისტროს თანხმობით, უნივერსიტეტი სტუდენტებს, მათ შორის უცხოელებს სთავაზობს რუსულენოვან აკრედიტებულ საგანმანათლებლო პროგრამებსაც.

თბილისის ჰუმანიტარული სასწავლო უნივერსიტეტის საკუთრებაშია მინიკამპუსი თბილისში, ორი სასწავლო კორპუსით, სპორტული მოედნით, საუნივერსიტეტო ეზოთი, ბაღითა და სტუდენტური კაფეთი.

უმაღლესი საგანმანათლებლო დაწესებულებების ავტორიზაციის საბჭოს 2013 წლის 10 ოქტომბრის გადაწყვეტილებით, თბილისის ჰუმანიტარულ სასწავლო უნივერსიტეტს მიეცა უფლება უმაღლესი და პროფესიული აკადემიური პროგრამებით მოამზადოს 750 სტუდენტი.

უნივერსიტეტში ხარისხიან სწავლებას 2017 წლის მონაცემებით, უზრუნველყოფს 21 პროფესორი, 35 ასოცირებული პროფესორი, 8 ასისტენტ-პროფესორი, ასევე 40-მდე დოქტორის აკადემიური ხარისხის მქონე მოწვეული ლექტორი.

თჰუ-ს რექტორი და აკადემიური საბჭოს თავმჯდომარეა პროფესორი ვალენტინა საყვარელიძე, პრორექტორი — პროფესორი კახი ყურაშვილი.

## რესურსები ინტერნეტში
* ოფიციალური ვებ-გვერდი

## სქოლიო
კატეგორია:თბილისის უნივერსიტეტები
ჰიპოტროქოიდი

thumb|250px|ჰიპოტროხოიდის აგება
**ჰიპოტროქოიდი** — ბრტყელი მრუდი, რომელიც იქმნება R რადიუსის დიდი წრეწირის შიდა ზედაპირზე მოტრიალე r რადიუსის მცირე წრეწირის ცენტრიდან გამომავალ სხივზე d მანძილზე დაფიქსირებული წერტილით.

## ტოლობები 
პარამეტრული ტოლობები ჰიპოტროხოიდისთვის არის:
:x (\theta) = (R - r)\cos\theta + d\cos\left({R - r \over r}\theta\right),
:y (\theta) = (R - r)\sin\theta - d\sin\left({R - r \over r}\theta\right).

განსაკუთრებულ შემთხვევებს შორისაა ჰიპოციკლოიდი, სადაც *d* = *r*, და ელიფსი, სადაც *R* = 2*r*.

## იხილეთ აგრეთვე 
* ტრიქოიდი
* ეპიტროქოიდი

კატეგორია:მრუდები
ლედ ზეპელინის 1972 წლის იაპონური ტურნე

1972 წელს ოქტომბერში ლედ ზეპელინმა მოაწყო იაპონური ტურნე. ტურნე დაიწყო 2 ოქტომბერს და დასრულდა 10 ოქტომბერს. იაპონური ტურნეს შემდგომ ჯგუფმა ჩაწერა რიგით მეხუთე ალბომი Houses of the Holy.

სიმღერებისThe Song Remains the Same და The Rain Song პირველად შესრულდა . იაპონური ტურნეს დროს ჯიმი პეიჯმა გამოიყეა გიტარა  Gibson EDS-1275 და Double neck guitar.

სიმღერების Stairway to Heaven, The Rain Song და  Thank You- ის შესრულებისას ჯონ პოლ ჯოუნსი მელოტრონზე უკრავდა. ხოლო სიმღერა Bron-Yr-Aur Stomp-ის შესრულებისას ის კონტრაბასზე უკრავდა.

იაპონიაში ტურნეს დროს ჯონ პოლ ჯოუნსმა შეიძინა ტრადიციული იაპონური საკრავი კოტო. რომელიც მან გამოიყენა თავისი სოლო ალბომ Zooma-ს სიმღერებში.

## სეტლისტი
#Rock and Roll (პეიჯი, პლანტი, ჯოუნსი, ბონემი)
#Black Dog (პეიჯი, პლანტი, ჯოუნსი)
#Over the Hills and Far Away (პეიჯი, პლანტი)
#Misty Mountain Hop (ჯოუნსი, პეიჯი, პლანტი)
#Since I've Been Loving You (პეიჯი, პლანტი, ჯოუნსი)
#Dancing Days (პეიჯი, პლანტი)
#Bron-Yr-Aur Stomp (პეიჯი, პლანტი, ჯოუნსი)
#The Song Remains the Same (პეიჯი, პლანტი)
#The Rain Song (პეიჯი, პლანტი)
#Dazed and Confused (პეიჯი)
#Stairway to Heaven (პეიჯი, პლანტი)
#Whole Lotta Love (ბონემი, დიქსონი, ჯოუნსი, პეიჯი, პლანტი)

ბისზე:
*Heartbreaker (ბონემი, პეიჯი, პლანტი)
*Immigrant Song (პეიჯი, პლანტი)
*Thank You (პეიჯი, პლანტი)
*The Ocean (Bonham, Jones, Page, Plant)
*Communication Breakdown (ბონემი, ჯოუნსი, პეიჯი)
*Stand by Me შესრულდა 9 ოქტომბერს ოსაკაში

## ტურნეს გრაფიკი
*02/10/1972  Budokan Hall - ტოკიო, იაპონია
*03/10/1972  Budokan Hall - ტოკიო, იაპონია
*04/10/1972  Koseinenkin Kaikan (Festival Hall) - ოსაკა, იაპონია
*05/10/1972  Kokaido - ნაგოია, იაპონია
*09/10/1972  Festival Hall - ოსაკა, იაპონია
*10/10/1972  Kyoto Kaikan - კიოტო, იაპონია

## რესურსები ინტერნეტში
*ჯგუფის ოფიციალური საკონცერტო გამოსვლები
*ჯგუფის საკონცერტო სეტლისტები

კატეგორია:ლედ ზეპელინის ტურნეები
კატეგორია:1972 წლის საკონცერტო ტურნეები
ქვიანი

**ქვიანი** — სოფელი საქართველოში, გურიის მხარის ლანჩხუთის მუნიციპალიტეტში, ნიგოითის თემში. მდებარეობს გურიის დაბლობზე, ზღვის დონიდან 45 მ., ლანჩხუთიდან 10 კმ. სოფელში არის რკინიგზის ბაქანი სამტრედია-მახინჯაურის ხაზზე, ასევე გადის საქართველოს საავტომობილო მაგისტრალი ს12. სოფელში არის საჯარო სკოლა, საბავშვო ბაღი, ეკლესია, დავით ართმელაძის მემორიალი. სოფელში შემორჩენილია „ნასაყდრის“ არქეოლოგიური კომპლექსი

## ისტორია
XIX საუკუნეში სოფელში იდგა წმინდა გიორგის ეკლესია. 1908 წელს სოფელში გაიხსნა ბიბლიოთეკა, რომლის დირექტორი იყო თეოფანე კალანდარიშვილი.

## მოსახლეობა
1908 წლის მონაცემებით სოფლის მოსახლეობას შეადგენდნენ მეგრელები.

## ცნობილი ადამიანები
სოფელში დაიბადნენ:
*დავით ართმელაძე (1865-1938) — გენერალი
## გალერეა

Kviani Kindergarten.jpg|ქვიანის საბავშვო ბაღი
Kviani Center.jpg |სოფლის ცენტრი

## ლიტერატურა
## სქოლიო
კატეგორია:ლანჩხუთის მუნიციპალიტეტის სოფლები
ჩოლაბარგი

**ჩოლაბარგი** — სოფელი საქართველოში, გურიის მხარის ლანჩხუთის მუნიციპალიტეტში, ნიგოითის თემში (სოფლები: ნიგოითი, ქვიანი, ჩოლაბარგი, ჭყონაგორა, ჯაპანა, ჯიხეთის მონასტერი). მდებარეობს გურიის ქედის ჩრდილოეთ კალთის ძირას, ზღვის დონიდან 80 მ, ლანჩხუთიდან 7 კმ..

სოფელში არის ნიგოითის საჯარო სკოლა, საბავშვო ბაღი, საზოგადოებრივი ცენტრი, ნიგოითის რკინიგზის სადგური, საქართველოს საავტომობილო მაგისტრალ ს12-თან დამაკავშირებელი კვანძი, გადის ლანჩხუთი-საჯავახოს საავტომობილო გზა.

სოფელში დაიბადა ქართველი გრაფიკოსი ანტონ გოგიაშვილი.

## მოსახლეობა
## ლიტერატურა
## სქოლიო
კატეგორია:ლანჩხუთის მუნიციპალიტეტის სოფლები
ჭყონაგორა

**ჭყონაგორა** — სოფელი საქართველოში, გურიის მხარის ლანჩხუთის მუნიციპალიტეტში, ნიგოითის თემში. მდებარეობს გურიის ქედის ჩრდილოეთ კალთის ძირას, ზღვის დონიდან 50 მ, ლანჩხუთიდან 9 კმ., ნიგოითიდან 2 კმ. 1917 წელს სოფელში გაიხსნა ბიბლიოთეკა-სამკითხველო.

## მოსახლეობა
## ლიტერატურა
## სქოლიო
კატეგორია:ლანჩხუთის მუნიციპალიტეტის სოფლები
ჯაპანა

**ჯაპანა** — სოფელი საქართველოში, ლანჩხუთის მუნიციპალიტეტში, ნიგოითის თემში. მდებარეობს გურიის ქედის ჩრდილოეთ კალთის ძირას, ზღვის დონიდან 50 მ. ქალაქ ლანჩხუთიდან დაშორებულია 12 კილომეტრით. სოფელში არის რკინიგზის სადგური სამტრედია-ბათუმის ხაზზე, სოფელში არის საქართველოს საავტომობილო მაგისტრალი ს12-თან დამაკავშირებელი კვანძი, ჯაპანა ასევე საავტომობილო გზებით უკავშირდება ლანჩხუთს, აბაშასა და სამტრედიას. სოფლის ტერიტორიაზე არის სამი ტბა: ჯაპანის ტბა, დიდი ნარიონალი და მცირე ნარიონალი.

## ციხე
სოფელში შემორჩენილია ქართული ხუროთმოძღვრების ძეგლი – შუა საუკუნეების ციხე. ციხე მდებარეობს კლდოვან ბორცვზე. ყველაზე მაღალ ადგილას აღმართულია ციხის ციტადელი, რომელსაც გარს ერტყმის ბურჯებითა და კოშკებით გამაგრებული გალავანი. კედლები ნაგებია „ფარდაგულად“ – ქვით, აგურითა და ბათქაშის ხსნარით. ციხის მახლობლად დიდი ნასოფლარია, სადაც შემორჩენილია 3 ეკლესიის ნაშთი, მათ შორის ერთია „პატარა ჯიხეთად“ წოდებული ეკლესია.

## მოსახლეობა
## თევზის მეურნეობა
საბჭოთა პერიოდში, 1934 წელს სოფელში მოეწყო თევზის მეურნეობა 140 ჰექტარ ფართობზე. ტბორები წყალს იღებდა მდინარე რიონისა და ხევისწყლისგან. მისი მწარმოებლურობა 70-80 ტონას შეადგენდა.

## ლიტერატურა
## სქოლიო
კატეგორია:ლანჩხუთის მუნიციპალიტეტის სოფლები